Folketing
2006-05-02

Det sidste, hr. Søren Pind sagde som udtryk for, at han er enig i, at alle arkiver desangående skal åbnes, er jeg selvfølgelig enig i. Men jeg vil gerne gentage mit spørgsmål mere præcist: Vil hr. Søren Pind anfægte, at de vurderinger af Sovjetunionens hensigter, eller rettere sagt ikkehensigter, om uprovokerede angreb, som gengives i DIIS-rapporten, og som også er påpeget af DIIS-forskerne selv her den 25. april, er taget direkte ud af vurderingerne fra Forsvarets Efterretningstjeneste på de pågældende tidspunkter? (Kort bemærkning).